CELEX: 32012R0131
Language: sl
Date: 2012-02-15 00:00:00
Title: Izvedbena uredba Komisije (EU) št. 131/2012 z dne 15. februarja 2012 o izdaji dovoljenja za pripravek iz kuminovega olja in olja limone z nekaterimi posušenimi zelišči in začimbami kot krmni dodatek za odstavljene pujske (imetnik dovoljenja Delacon Biotechnik GmbH)  Besedilo velja za EGP

16.2.2012   
            
            
               SL
            
            
               Uradni list Evropske unije
            
            
               L 43/15
            
         IZVEDBENA UREDBA KOMISIJE (EU) št. 131/2012
   z dne 15. februarja 2012
   o izdaji dovoljenja za pripravek iz kuminovega olja in olja limone z nekaterimi posušenimi zelišči in začimbami kot krmni dodatek za odstavljene pujske (imetnik dovoljenja Delacon Biotechnik GmbH)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil vložen zahtevek za izdajo dovoljenja za pripravek iz kuminovega olja in olja limone z nekaterimi posušenimi zelišči in začimbami. V skladu s členom 7(3) Uredbe (ES) št. 1831/2003 so bili navedenemu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva izdajo dovoljenja za pripravek iz kuminovega olja in olja limone z nekaterimi posušenimi zelišči in začimbami, kakor je določeno v Prilogi, kot krmni dodatek za odstavljene pujske in njegovo uvrstitev v skupino dodatkov „zootehnični dodatki“.
            
         
               (4)
            
            
               Evropska agencija za varnost hrane (v nadaljnjem besedilu: Agencija) je v mnenju z dne 7. aprila 2011 (2) navedla, da pripravek iz kuminovega olja in olja limone z nekaterimi posušenimi zelišči in začimbami iz Priloge v predlaganih pogojih uporabe nima škodljivega vpliva na zdravje živali in ljudi ali okolje ter da dodatek lahko poveča stopnjo rasti odstavljenih pujskov. Agencija meni, da posebne zahteve v zvezi s poprodajnim nadzorom niso potrebne. Potrdila je tudi poročilo o analitski metodi krmnega dodatka v krmi, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Za zagotovitev učinkovitosti in varnosti v skladu z lastnostmi, ki jih je za aktivno snov navedel vlagatelj, je treba upoštevati mejne vrednosti naravnih snovi, kot so navedene v delu B Priloge III k Uredbi (ES) št. 1334/2008 Evropskega parlamenta in Sveta z dne 16. decembra 2008 o aromah in nekaterih sestavinah živil z aromatičnimi lastnostmi za uporabo v in na živilih ter spremembi Uredbe Sveta (EGS) št. 1601/91, uredb (ES) št. 2232/96 in (ES) št. 110/2008 ter Direktive 2000/13/ES (3), glede posušenih zelišč in začimb, ki se uporabljajo v pripravku, kakor je določen v Prilogi, in za kuminovo olje oziroma olje limone morajo veljati lastnosti izdelka, navedene v evropski farmakopeji.
            
         
               (6)
            
            
               Ocena pripravka iz kuminovega olja, olja limone in posušenih zelišč z začimbami, kakor je opredeljen v Prilogi, je pokazala, da so pogoji za izdajo dovoljenja iz člena 5 Uredbe (ES) št. 1831/2003 izpolnjeni. Zato je treba dovoliti uporabo tega pripravka, kakor je opredeljeno v Prilogi k tej uredbi.
            
         
               (7)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „drugi zootehnični dodatki“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. februarja 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  EFSA Journal 2011; 9(4):2139.
   
      (3)  UL L 354, 31.12.2008, str. 34.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg dodatka/kg popolne krmne mešanice z vsebnostjo vlage 12 %
               
            
                  
                     Kategorija zootehničnih dodatkov. Funkcionalna skupina: drugi zootehnični dodatki (izboljšanje proizvodnih parametrov)
                  
               
            
                  4d6
               
               
                  Delacon Biotechnik GmbH
               
               
                  Pripravek iz kuminovega olja in olja limone s posušenimi zelišči in začimbami
               
               
                  
                               
                           
                           
                              
                                 Sestava dodatka
                              
                              Pripravek iz eteričnega olja > 1,5 % (kuminovo olje ≥ 0,75 % in olje limone ≥ 0,75 %)
                              
                                          —
                                       
                                       
                                          posušena zelišča in začimbe: 50 %,
                                       
                                    
                                          —
                                       
                                       
                                          nosilci snovi: q.s. 100 %
                                       
                                    
                        
                               
                           
                           
                              
                                 Lastnosti aktivnih snovi in drugih sestavin
                              
                              
                                          —
                                       
                                       
                                          kuminovo olje: d-karvon 3,5–6,0 mg/g, kot določa evropska farmakopeja (1),
                                       
                                    
                                          —
                                       
                                       
                                          olje limone: limonen 2,3–9,0 mg/g, kot določa evropska farmakopeja.
                                       
                                    Posušena zelišča in začimbe:
                              Nageljnove žbice v prahu 1,5 %, cimet v prahu 10 %, muškatni orešek v prahu 1,5 %, čebula v prahu 5 %, piment v prahu 2 %, pomarančna lupina v prahu 5 %, poprova meta v prahu 12,5 % in kamilica v prahu 12,5 %.
                              Mejne vrednosti, navedene v delu B Priloge III k Uredbi (ES) št. 1334/2008, se upoštevajo pri posušenih zeliščih in začimbah, uporabljenih v pripravku.
                              Lastnosti izdelka, navedene v evropski farmakopeji, veljajo za kuminovo olje in olje limone, uporabljeni v pripravku.
                           
                        
                               
                           
                           
                              
                                 Analitska metoda
                                  (2)
                              
                              Določitev karvona: plinska kromatografija/masna spektrometrija (GC/MS) pri spremljanju enega iona (SIM)
                           
                        
               
                  pujski (odstavljeni)
               
               
                  —
               
               
                  250
               
               
                  400
               
               
                  
                              1.
                           
                           
                              V navodilih za uporabo dodatka in premiksa je treba navesti temperaturo skladiščenja, rok trajanja in obstojnost pri peletiranju.
                           
                        
                              2.
                           
                           
                              Za uporabo pri odstavljenih pujskih do približno 35 kg.
                           
                        
                              3.
                           
                           
                              Zaradi varnosti je treba med ravnanjem uporabljati zaščito za dihala in rokavice.
                           
                        
                              4.
                           
                           
                              Dodatek se vključi v popolno krmno mešanico v obliki premiksa.
                           
                        
               
                  7. marec 2022
               
            
         (1)  Evropska farmakopeja Sveta Evrope.
      
         (2)  Podrobnosti o analitskih metodah so na voljo na naslednjem naslovu referenčnega laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.